ลือ! กลุ่มทุนใหญ่เข้าสอย CEI เตรียมแตกไลน์ธุรกิจโรงไฟฟ้าพลังงานขยะ
ลือ! กลุ่มทุนใหญ่เข้าสอย CEI เตรียมแตกไลน์ธุรกิจโรงไฟฟ้าพลังงานขยะ
19 มิ.ย. 2558

แหล่งข่าวรายหนึ่งเปิดเผยว่า เกิดกระแสข่าวว่า สำหรับประเด็นที่บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI ที่มีการซื้อขายกระดานรายใหญ่ (big lot ) นั้น คาดว่าเป็นกลุ่มทุนจากเชียงใหม่ โดยคาดว่าจะรับงานโรงไฟฟ้าขยะหลายแห่ง 
“น่าจะตั้งบริษัทย่อยอีกประมาณ 3-4 บริษัทเพื่อบริหารและรับงานโรงไฟฟ้าแต่ละประเภท ระยะยาวมีการวางแผนเอาบริษัทย่อยเข้าตลาดหุ้นด้วย” แหล่งข่าวกล่าว
ทั้งนี้ ก่อนหน้านี้ CEI ระบุว่า ผู้ถือหุ้นรายใหญ่คือ Summax Investments Limited ถือหุ้นจำนวน 271,145,973 หุ้น คิดเป็น 22.59%ของจำนวนหุ้นทั้งหมดของบริษัทได้มีการขายหุ้นที่ถืออยู่จำนวน 271,145,973 หุ้น คิดเป็น 22.59% ของจำนวนหุ้นทั้งหมดของบริษัท ให้กับนายเปี่ยมศักดิ์ ลิมปตักมงคล แล้วนั้น
โดยภายหลังการเปลี่ยนแปลง (17 มิ.ย.58) นายเปี่ยมศักดิ์ ลิมปตักมงคล ขึ้นเป็นผู้ถือหุ้นใหญ่ ถือหุ้นจำนวน 271,145,973 22.59 หุ้น หรือ 22.59% และชี้แจงว่าโครงสร้างการบริหารจัดการ และการดำเนินธุรกิจไม่มีการเปลี่ยนแปลง